CELEX: 22000D0615(07)
Language: hr
Date: 2000-03-31 00:00:00
Title: Odluka Zajedničkog odbora EGP-a br. 31/2000 od 31. ožujka 2000. o izmjeni Priloga VI. (Energija) Sporazumu o EGP-u

11/Sv. 036
            
            
               HR
            
            
               Službeni list Europske unije
            
            
               171
            
         22000D0615(07)
   
               L 141/55
            
            
               SLUŽBENI LIST EUROPSKE UNIJE
            
            
               31.03.2000.
            
         
      ODLUKA ZAJEDNIČKOG ODBORA EGP-a
   br. 31/2000
   od 31. ožujka 2000.
   o izmjeni Priloga VI. (Energija) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je prilagođen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog VI. Sporazumu izmijenjen je Odlukom Zajedničkog odbora EGP-a br. 168/1999 od 26. studenoga 1999. (1).
            
         
               (2)
            
            
               Odluku Vijeća 1999/280/EZ od 22. travnja 1999. o postupku Zajednice za obavješćivanje i savjetovanje o troškovima opskrbe sirovom naftom i potrošačkim cijenama naftnih derivata (2) treba unijeti u Sporazum.
            
         
               (3)
            
            
               Odluku Komisije 1999/566/EZ od 26. srpnja 1999. o provedbi Odluke Vijeća 1999/280/EZ o postupku Zajednice za obavješćivanje i savjetovanje o troškovima opskrbe sirovom naftom i potrošačkim cijenama naftnih derivata (3) treba unijeti u Sporazum.
            
         
               (4)
            
            
               Odluka Vijeća 1999/280/EZ od 22. travnja 1999. stavlja izvan snage Direktivu Vijeća 76/491/EEZ od 4. svibnja 1976. o postupku Zajednice za obavješćivanje i savjetovanje o troškovima opskrbe sirovom naftom i potrošačkim cijenama naftnih derivata u Zajednici, koja je unesena u Sporazum i koju treba stoga brisati iz Sporazuma.
            
         
               (5)
            
            
               Odluka Komisije 1999/566/EZ stavlja izvan snage Odluku Komisije 77/190/EEZ od 26. siječnja 1977. o provedbi Odluke Vijeća 76/491/EEZ o postupku Zajednice za obavješćivanje i savjetovanje o troškovima opskrbe sirovom naftom i potrošačkim cijenama naftnih derivata u Zajednici, koja je unesena u Sporazum i koju treba stoga brisati iz Sporazuma,
            
         ODLUČIO JE:
   Članak 1.
   Tekst točke 3. (Direktiva Vijeća 76/491/EEZ) Priloga IV. Sporazumu zamjenjuje se sljedećim:
   
      „399 D 0280: Odluka Vijeća 1999/280/EZ od 22. travnja 1999. o postupku Zajednice za obavješćivanje i savjetovanje o troškovima opskrbe sirovom naftom i potrošačkim cijenama naftnih derivata (SL L 110, 28.4.1999., str. 8.).”
   
   Članak 2.
   1.   Tekstovi točke 3.a (Odluka Komisije 77/190/EEZ) Priloga IV. Sporazumu zamjenjuju se sljedećim:
   
      „399 D 0566: Odluka Komisije 1999/566/EZ od 26. srpnja 1999. o provedbi Odluke Vijeća 1999/280/EZ o postupku Zajednice za obavješćivanje i savjetovanje o troškovima opskrbe sirovom naftom i potrošačkim cijenama naftnih derivata (SL L 216, 14.8.1999., str. 8.).”
   
   2.   Dodatak 1. Priloga IV. Sporazumu briše se.
   Članak 3.
   Tekstovi Odluke Vijeća 1999/280/EZ i Odluke Komisije 1999/566/EZ na islandskom i norveškom jeziku, koji se objavljuju u Dodatku o EGP-u Službenom listu Europskih zajednica, vjerodostojni su.
   Članak 4.
   Ova Odluka stupa na snagu 1. travnja 2000., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 31. ožujka 2000.
      
         
            Za Zajednički odbor EGP-a
         
         
            Predsjednik
         
         F. BARBASO
         
      
   
   
      (1)  Još nije objavljeno u Službenom listu.
   
      (2)  SL L 110, 28.4.1999., str. 8.
   
      (3)  SL L 216, 14.8.1999., str. 8.
   
      (4)  Ustavni zahtjevi nisu navedeni.